હાર્દિકે કહ્યુ કે, અમદાવાદ ખાતે જીએમડીસી ગ્રાઉન્ડમાં જે પોલીસ દમન થયું હતું તેનો વીડિયો જોઇને આજે પણ હૃદય દ્રવી ઉઠે છે. ગ્રાઉન્ડ ખાતે પોલીસે લાઠીચાર્જ નહોતો કર્યો પરંતુ આ માટે આદેશ અપાયા હતા. પોલીસને ઉદ્દેશીને હાર્દિકે કહ્યું હતુ કે લાઠીચાર્જ પાછળ તમારો કોઇ વાંક નથી. તમે લોકો તો ચીઠ્ઠીના ચાકર છો. સાથે જ સરકારને પડકારતા હાર્દિકે કહ્યુ કે જો સરકારની તાકાત હોય તો જીએમડીસી ગ્રાઉન્ડ ખાતે ફરી રેલીને મંજૂરી આપે. પાટીદારો દંગલ માટે તૈયાર છે.